
	Comisia pentru buget, finanţe şi bănci
	
	Bucureşti,        
Nr. 22/419/ 29.09.2010


Biroul Permanent

al

Camerei  Deputaţilor

Vă înaintăm, alăturat, raportul asupra Proiectului de Lege pentru modificarea Legii nr.14/2009 pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare, semnat la Bucureşti la 28 decembrie 2007, cu care comisia noastră a fost sesizată în fond cu adresa Biroului Permanent nr.PL.x  450 din 14 septembrie 2010.
	PREŞEDINTE,

Viorel ŞTEFAN


Parlamentul  României

	Comisia pentru buget, finanţe şi bănci
	
	Bucureşti,    
Nr. 22/419/ 29.09.2010


RAPORT

asupra proiectului de Lege pentru modificarea Legii nr.14/2009 pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare, 
semnat la Bucureşti la 28 decembrie 2007
Cu adresa nr.PL.x. 450 din 14 septembrie 2009, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea Legii nr.14/2009 pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare, semnat la Bucureşti la 28 decembrie 2007.

La întocmirea raportului s-au avut în vedere avizele favorabile al Consiliului Legislativ, cu observaţii şi propuneri, a Comisiei pentru agricultură, silvicultură, industrie alimentară şi servicii specifice precum şi a Comisiei juridice, de disciplină şi imunităţi.
Prezentul proiect de Lege are ca obiect de reglementare  modificarea art.3 şi art.5 din Legea nr.14/2009 pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare.
La data de 28 decembrie 2007 s-a semnat la Bucureşti acordul de împrumut încheiat între România şi Banca Internaţională pentru Reconstrucţie şi Dezvoltare (BIRD) pentru finanţarea proiectului privind completarea sprijinului financiar acordat de UE pentru restructurarea agriculturii (CESAR) în valoare de 47,7 mil.Euro, ratificat prin Legea nr.14/2009. Acest proiect are ca agenţii de implementare Ministerul Administraţiei şi Internelor- Agenţia Naţională de Cadastru şi Publicitate Imobiliară (ANCPI) şi Ministerul Agriculturii şi Dezvoltării Rurale, care au autoritate şi responsabilitate în realizarea proiectului.
Costul total al acestui proiect este de 51,4 mil Euro (inclusiv taxele) şi are ca surse de finanţare:
- împrumutul BIRD în valoare de 47,7 mil.Euro

            - bugetul propiu al ANCPI, în valoare de 3,7 mil.Euro, potrivit prevederilor art.3, pct c) din Legea nr.14/2009.
Proiectul de Lege face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 30 deputaţi, din totalul de 35 membri ai comisiei.
Din partea Ministerului Finanţelor Publice a participat la dezbaterea proiectului de lege, doamna Cucu Boni, Director General Adjunct în cadrul Direcţiei de Trezorerie şi Datorie publică.

Raportul comisiei a fost adoptat cu  unanimitate de voturi. 
Proiectul de lege, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Senatului.
În urma dezbaterii proiectului de Lege pentru modificarea Legii nr.14/2009 pentru ratificarea Acordului de împrumut (Proiect privind completarea sprijinului financiar acordat de Uniunea Europeană pentru restructurarea agriculturii) dintre România şi Banca Internaţională pentru Reconstrucţie şi Dezvoltare, semnat la Bucureşti la 28 decembrie 2007, în şedinţa din data de  28 septembrie 2010, comisia propune supunerea spre dezbaterea şi adoptarea Plenului Camerei Deputaţilor a unui raport  în forma prezentată de iniţiator.
	PREŞEDINTE,

 Viorel ŞTEFAN
	SECRETAR,

Iuliu NOSA


Şef serviciu,

Consilier parlamentar

Gica Roşu
Consilier parlamentar:
   Luminiţa Ghiorghiu    

